নেপোলিয়নের অমূল্য গয়না লুঠ! বন্ধ হল প্যারিসের লুভর জাদুঘর

ওয়েবডেস্ক- দুঃসাহসিক ডাকাতি। প্যারিসে লুভর (Paris Louvre Museum) নেপোলিয়ানের (Napoleonic) অমূল্য গহনা লুঠ। চুরি গেছে ফরাসি সম্রাট নেপোলিয়ন বোনাপার্ট (Napoleon Bonaparte) ও সম্রাজ্ঞী জোসেফিনের (Empress Josephine) অমূল্য গয়না (Priceless jewellery) । রবিবার দিনদুপুরে এই এই ঘটনা ঘটে। বন্ধ করে দেওয়া হয়েছে প্যারিসের লুভর জাদুঘরটি।

ফ্রান্সের সংস্কৃতি মন্ত্রী রাচিদা দাতি এই চুরির ঘটনার সত্যতা স্বীকার করেছেন। সেই সঙ্গে তিনি জানিয়েছেন কোনও হতা-হতের ঘটনা ঘটেনি। তদন্ত শুরু হয়েছে।

ফ্রান্স সংবাদমাধ্যম সূত্রে খবর, রবিবার কিছু সময়ের জন্য জাদুঘরটির দরজা খুলেছিল। সেই সময়ের মধ্যেই এই ঘটনা ঘটেছে। সিনেমা মতো পরিকল্পনা করে লুঠ চালায় ওই তিন দুষ্কৃতী। দুজন জানলা ভেঙে জাদুঘরের মধ্যে প্রবেশ করে আর আরেকজন বাইরে তখন পাহারা দিচ্ছিল। গোটা ঘটনায় চাঞ্চল্য ছড়িয়েছে ফ্রান্সে।

আরও পড়ুন-  চীনের মাথায় হাত! AI নিয়ে গোপন গবেষণা শুরু করছে জাপান ও ব্রিটেন

পুলিশের প্রাথমিক অনুমান, এই ডাকাতির পিছনে রয়েছে কোনও পেশাদার চক্র। চোরের দল সম্ভবত নদীমুখী অংশের সংস্কারের কাজের সুযোগ নিয়ে ভিতরে প্রবেশ করে। সেখানে একটি সার্ভিস লিফট ব্যবহার করে জানলা ভেঙে ভিতরে ঢোকে, খুব অল্প সময়ের মধ্যেই কাজ হাত সাফাইয়ের কাজ সারে তারা। ডাকাতের দল আগে ভাগে বেশ পরিকল্পনা করেই এই কাজ করেছিল বলেই ধারণা। জাদুঘরের এক কর্মীর কথায়, “সব কিছু ঘটেছে কয়েক মিনিটের মধ্যে। কোথায় কী রাখা আছে, চোরের দলের সব নখদর্পণে ছিল।

ফরাসি সংবাদমাধ্যম ‘লে ফিগারো’ জানিয়েছে, সকাল সাড়ে দশটার দিকে প্রথম দর্শনার্থীরা প্রবেশ করার সময়েই ঘটনা ধরা পড়ে। পরে পুলিশ এসে পর্যটকদের সেখান থেকে বের করে দিয়ে জাদুঘরটিকে বন্ধ করে দেয়। গোটা এলাকা ঘিরে রাখা হয়েছে।

উল্লেখযোগ্য, লুভ্‌র বিশ্বের অন্যতম জনপ্রিয় জাদুঘর, বিশ্বের সবচেয়ে বেশি পরিদর্শিত জাদুঘর লুভরে লিওনার্দো দা ভিঞ্চির বিখ্যাত চিত্রকর্ম ‘মোনালিসা’সহ অসংখ্য ঐতিহাসিক শিল্পকর্ম রয়েছে।এ বছরের শুরুতে লুভর কর্তৃপক্ষ ফরাসি সরকারের কাছে জাদুঘরের পুরোনো প্রদর্শনী হলগুলো সংস্কার ও নিরাপত্তা জোরদারের জন্য বিশেষ সহায়তা চেয়েছিল। এত নিরাপত্তা থাকা সত্ত্বেও কিভাবে এই চুরির ঘটনা ঘটল তা নিয়ে প্রশ্ন উঠেছে।

দেখুন আরও খবর-

The post নেপোলিয়নের অমূল্য গয়না লুঠ! বন্ধ হল প্যারিসের লুভর জাদুঘর first appeared on KolkataTV.

The post নেপোলিয়নের অমূল্য গয়না লুঠ! বন্ধ হল প্যারিসের লুভর জাদুঘর appeared first on KolkataTV.